cyanic-selkie/wikianc huggingface dataset:
வளர்ப்பூடகம்
குறை வளர்ப்பூடகம் (Minimal Medium)
குறைந்தளவிலான போசாக்கை மட்டுமே கொண்ட வளர்ப்பூடகமாகும். பொதுவாக இங்கே அமினோ அமிலங்கள் காணப்படுவதில்லை. இவற்றை நுண்ணுயிரியலாளர்களும், மரபியலாளர்களும் பொதுவாகக் காட்டுவகை (Wilde Type) நுண்ணுயிர்களை வளர்ப்பதற்குப் பயன்படுத்துவர். அத்துடன் இனக்கலப்பு (Recombinants), இணைந்தசார்பிலி (Exconjugants) இனங்களைத் தெரிவு செய்யவோ அல்லது அவற்றிற்கு எதிரானவற்றை தெரிவு செய்யவோ பயன்படுத்துவர்.
இவ்வகையான வளர்ப்பூடகத்திற்குத் தேவையானவை: இவற்றுடன் சில குறிப்பிட்ட அமினோ அமிலம், சீனி தேர்வுக்கான பதார்த்தத்தைச் சேர்த்து, துணை குறை வளர்ப்பூடகமும் தயாரிக்கப்படும்.
தேர்ந்தெடுக்கும் வளர்ப்பூடகம் (Selective Medium)
250px|thumb|right|Campylobacter ஐத் தனிப்படுத்துவதற்கான குருதியற்ற, கரியை அடிப்படையாகக் கொண்ட தேர்ந்தெடுக்கும் அகார் வளர்ப்பூடகம் (CSM).
இவ்வகையான வளர்ப்பூடகம் ஒரு குறிப்பிட்ட நுண்ணுயிரைத் தேர்ந்தெடுத்து வளர்க்க உதவுவதாகும். எடுத்துக்காட்டாகப் பெனிசிலின், அம்பிசிலின், டெட்ராசைக்கிளின் போன்ற ஒரு குறிப்பிட்ட நுண்ணுயிர் எதிர்ப்பிக்கு தடுப்பாற்றல் கொண்ட ஒரு நுண்ணுயிரை, அந்த நுண்ணுயிர் எதிர்ப்பிக்கு தடுப்பாற்றலற்ற ஏனைய நுண்ணுயிர்களிலிருந்து பிரித்தெடுத்து அல்லது தேர்ந்தெடுத்து தனிப்படுத்தி வளர்க்க வேண்டுமாயின், வளர்ப்பூடகத்தில் அந்த நுண்ணுயிர் எதிர்ப்பியையும் சேர்த்து தயாரிக்கலாம். இவ்வாறான வளர்ப்பூடகத்தில் நுண்ணுயிர் எதிர்ப்பிக்கு தடுப்பாற்றலற்றவை அழிந்துபோக, தடுப்பாற்றல் கொண்டவை மட்டுமே வளரும்.
புரோலின் போன்ற குறிப்பிட்ட ஒரு அமினோ அமிலத்தைத் தனக்குள் தயாரிக்கும் ஆற்றலுள்ள ஒரு நுண்ணுயிரை, அப்படி தயாரிக்கும் ஆற்றலற்ற நுண்ணுயிரிகளிலிருந்து வேறுபடுத்தித் தேர்ந்தெடுக்க, வளர்ப்பூடகத்தில் அந்தக் குறிப்பிட்ட அமினோ அமிலத்தைச் சேர்க்காமல் விடலாம். அவ்வாறான வளர்ப்பூடகத்தில், குறிப்பிட்ட அமினோ அமிலம் இன்மையால், அக்குறிப்பிட்ட அமினோ அமிலத்தைத் தனக்குள்ளேயே தயாரிக்கும் ஆற்றல் கொண்டவை மட்டுமே தொடர்ந்து வளரக் கூடியவையாக இருக்கும்.
மேலும் உயிரணு வளர்ப்பில், நுண்ணுயிர் எதிர்ப்பி தடுப்பாற்றல் அல்லது ஒரு குறிப்பிட்ட அமினோ அமிலத்தைத் தாயாரிக்கும் ஆற்றல் கொண்ட உயிரணு ஒன்றை உயிருடன் வாழச் செய்து (survival), பெருக்கத்தைக் கூட்டவும் (proliferation) இந்த ஊடகம் பயன்படும். பொதுவாக இவ்வாறான இயல்புக்கு ஒரு மரபணு அல்லது மாற்றுரு (allele) காரணமாக இருக்கும். அந்த நிலையில் அந்த மரபணு அல்லது மாற்றுரு அடையாளம்காட்டி (marker) என அழைக்கப்படும்.
மெய்க்கருவுயிரி உயிரணுக்களுக்கான தேர்ந்தெடுக்கும் வளர்ப்பூடகத்தில் நியோசின் என்ற பதார்த்தம் சேர்க்கப்பட்டு, நியோசினுக்கு தடுப்பாற்றல் கொண்ட கணிமி உட்செலுத்தப்பட்ட உயிரணுக்கள் தேர்ந்தெடுத்து வளர்க்கப்படும். இவ்வகை தேர்வுக்குக் காரணமான கணிமியில் இருக்கும் மரபணுவானது ஒரு அடையாளம்காட்டியாகக் கொள்ளப்படும்.
தேர்ந்தெடுக்கும் வளர்ப்பூடகத்துக்கான சில எடுத்துக்காட்டுகள்:
பிரித்தறியும் வளர்ப்பூடகம் (Differential Medium)
சில வளர்ப்பூடகங்கள், வளர்ச்சியின்போது ஏற்படும் சில வேதியியல் மாற்றங்களை எடுத்துக் காட்டக்கூடிய சாயங்களைக் கொண்டிருக்கும். இவை பிரித்தறியும் வளர்ப்பூடகம் எனப்படும்.
செறிவூட்டப்பட்ட வளர்ப்பூடகம் (Enriched Medium)
இவ்வகையான வளர்ப்பூடகம் பொதுவாகப் பலவகை நுண்ணுயிர்களை ஒரே நேரத்தில் வளர்த்து அறுவடை செய்யப் பயன்படும். இது வளர்ப்பதற்கு கடினமான நுண்ணுயிர்களையும் வளர்க்க உதவும். அதி போசாக்குள்ள, அனைத்து தேவையான போசாக்கையும் வழங்கவல்ல ஊடகமாக இது இருக்கும். இரத்த அகார் இப்படியான ஒரு வளர்ப்பூடகத்துக்கு எடுத்துக் காட்டாகும். 40-45 செல்சியசில் சூடாக்கப்பட்டு பெறப்படும் செறிவூட்டப்பட்ட இரத்த வளர்ப்பூடகம் செம்மண் நிறத்தைக் கொண்டிருப்பதால், சொக்களேற் அகார் என அழைக்கப்படும்.
இடம் மாற்றும் வளர்ப்பூடகம் (Transport media)
இடம் மாற்ற உதவும் வளர்ப்பூடகமானது பின்வரும் அடிப்படைகளைக் கொண்டிருக்க வேண்டும்.
இவற்றிற்கான எடுத்துக் காட்டுகள் சில:
மேற்கோள்கள்
பகுப்பு:நுண்ணுயிரியல்
எலப்பாக்கம் பிடாரி பொன்னியம்மன் கோயில்
எலப்பாக்கம் பிடாரி பொன்னியம்மன் கோயில் தமிழ்நாட்டில் காஞ்சிபுரம் மாவட்டம், எலப்பாக்கம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படிப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வாசுவும் சரவணனும் ஒண்ணா படிச்சவங்க
வாசுவும் சரவணனும் ஒண்ணா படிச்சவங்க, மு. இராசேசு இயக்கத்தில் 2015 ஆம் ஆண்டு வெளிவந்த தமிழ் நகைச்சுவைத் திரைப்படமாகும். ஆர்யா, தமன்னா, சந்தானம் ஆகியோர் முக்கிய வேடத்தில் நடிக்கும் இத்திரைப்படத்தை ஆர்யா தன்னுடைய 'தி சோ பீப்பிள்' என்ற நிறுவனத்தின் சார்பாகத் தயாரிக்கிறார்.
குறிப்புகளும் மேற்கோள்களும்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஆர்யா நடித்துள்ள திரைப்படங்கள் பகுப்பு:தமன்னா நடித்த திரைப்படங்கள் பகுப்பு:சந்தானம் நடித்த திரைப்படங்கள் பகுப்பு:டி. இமான் இசையமைத்த தமிழ்த் திரைப்படங்கள்
குருதாஸ் காமத்
குருதாஸ் காமத் (Gurudas Kamat) (5 அக்டோபர் 1954 - 22 ஆகஸ்ட் 2018) இந்திய தேசிய காங்கிரசின் இந்திய அரசியல்வாதி ஆவார்.
கல்வி
தொழிலில் வழக்கறிஞரான காமத், மும்பை ராம்நிரஞ்சன் போடார் கல்லூரியிலும், மும்பை அரசு சட்டக் கல்லூரியிலும் சட்டப் பட்டம் பெற்றார்.
தொழில்
இவர் 2009 இல் மகாராட்டிராவின் வடகிழக்கு மும்பை மக்களவைத் தொகுதியிலும், 1984, 1991, 1998, 2004 இல் மகாராஷ்டிராவின் வடமேற்கு மும்பை மக்களவைத் தொகுதியிலும் நாடாளுமன்ற உறுப்பினராக இருந்தார். இவர் 2009 முதல் 2011 வரை இந்திய அரசின் தகவல் தொடர்பு மற்றும் தகவல் தொழில்நுட்ப அமைச்சகத்தில் கூடுதல் பொறுப்பில் உள்துறை அமைச்சராக பணியாற்றினார். ஜூலை 2011இல், இவர் அமைச்சர் பதவியை விட்டு வெளியேறினார். 2013 இல், ஜூலையில் அகில இந்திய காங்கிரசு கட்சியின் பொதுச் செயலாளராக நியமிக்கப்பட்டார். ராஜஸ்தான், குசராத்து, தாத்ரா மற்றும் நகர் அவேலி, தமனும் தியூவும் ஆகிய பகுதிகளின் கட்சிக்குப் பொறுப்பேற்றார். பின்னர், இந்திய தேசிய காங்கிரசின் முடிவெடுக்கும் அமைப்பான காங்கிரசு செயற்குழு உறுப்பினராகவும் நியமிக்கப்பட்டார். 2014இல், நடைபெற்ற மக்களவைத் தேர்தலில் தோற்றார். 2017ஆம் ஆண்டில், காமத் இந்திய தேசிய காங்கிரசில் வகித்த அனைத்து பதவிகளையும் விட்டு வெளியேறினார். இவர் பதவி விலகிய போதிலும், கட்சி இவரை பொதுச் செயலாளராகவே அங்கீகரித்து வந்தது.
குடும்பம்
1981 ஆம் ஆண்டில், காமத் மகரூக் என்பவரை மணந்தார். இவர்களுக்கு மருத்துவரான சுனில் என்ற ஒரு மகன் இருக்கிறார்.
இறப்பு
குருதாஸ் காமத் 22 ஆகஸ்ட் 2018 அன்று மாரடைப்பால் புதுதில்லியில் உள்ள ஒரு தனியார் மருத்துவமனையில் காலமானார்.
வெளி இணைப்புகள்
பகுப்பு:15வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:10வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:2018 இறப்புகள் பகுப்பு:1954 பிறப்புகள்
அனுபவ தீபம் (சிற்றிதழ்)
அனுபவ தீபம் இலங்கையில் தென்மராட்சி சாவக்கச்சேரியிலிருந்து வெளிவந்த மாதாந்த செய்தி இதழாகும். இதன் முதல் இதழ் 2010 ஜனவரி மாதம் வெளிவந்துள்ளது.
வெளியீடு
தென்மராட்சி இளைப்பாற்று வேதனம் பெறுவோர் நலன்புரிச் சங்கம்
பணிக்கூற்று
வல்லுவர் நெறியில் வையகம் வாழ்க.
உள்ளடக்கம்
தென்மராட்சி ஓய்வூதியம் பெறும் சங்கத்தின் வெளியீடாக அமைந்ததினால் சங்க செய்திகளுக்கு முக்கியத்துவம் கொடுத்திருந்ததுடன், ஓய்வுபெற்ற அதிபர்கள், ஆசிரியர்களின் துணுக்குச் செய்திகளும், ஓய்வுபேற்றோரில் காலமானோர் குறித்த கீதாஞ்சலிகளும் இடம்பெற்றிருந்தன.
பகுப்பு:ஈழத்து சஞ்சிகைகள் பகுப்பு:வாழ்வியல் தமிழ் இதழ்கள் பகுப்பு:2000 களில் வெளிவந்த தமிழ் இதழ்கள்
கனம் கிருஷ்ணையர்
ஆரம்ப வாழ்க்கை
இவரது இயற்பெயர் கிருஷ்ணையர் என்பதாகும். தற்போது அரியலூர் மாவட்டத்திலுள்ள உடையார்பாளையம் தாலூக்காவில் அமைந்திருக்கும் திருக்குன்றம் என்ற ஊரிலே பிறந்தார். இவரது தந்தையார் பெயர் இராமசாமி ஐயர். கிருஷ்ணையருக்கு அண்ணன்மார்கள் நால்வர். அவர்களில் மூத்தவராகிய சுப்பராமையரும் கிருஷ்ணையரும் சங்கீதத்தில் சிறந்து விளங்கினர்.
இசைப்பயிற்சி
கிருஷ்ணையர் முதலில் தனது தந்தையார் இராமசாமி ஐயரிடம் இசை பயிலத் தொடங்கினார். பின்னர் தஞ்சாவூர் சமஸ்தான சங்கீத வித்துவானாக இருந்த பச்சைமிரியன் ஆதிப்பையரிடத்திலும் இசை கற்றார். பின்னர் தஞ்சாவூர் சமஸ்தானத்திலேயே ஒரு சங்கீத வித்துவானாக இருந்து வந்தார்.
சவால்
இசையிலே கனம், நயம், தேசிகம் என மூன்று மார்க்கங்கள் உள்ளன. இவற்றுள் கன மார்க்கம் சற்றுக் கடினமானது. அதைப் பாடுவதற்கு நல்ல தேக பலமும் இடைவிடாத பயிற்சியும் தேவை.
பொப்பிலி ஸமஸ்தானத்தைச் சேர்ந்த சங்கீத வித்துவான் கேசவையா தஞ்சாவூர் அரசவையில் கன மார்க்கத்தில் பாடினார். கன மார்க்கத்தின் தன்மையை அரசரும் பிறரும் அறிந்து வித்துவான் கேசவையாவைப் பாராட்டினார்கள். தமிழ்நாட்டில் அக்காலத்தில் கனமார்க்கம் வழக்கத்தில் இல்லை. அதனால், ‘இந்த வித்துவானுடைய உதவியால் யாரேனும் கனமார்க்கத்தை பயிற்சி செய்துகொண்டால் நன்றாக இருக்குமே! நமது ஸமஸ்தானத்திற்கும் கௌரவமாக இருக்குமே!' என்று அரசர் எண்ணினார்.
ஸமஸ்தான வித்துவான்கள் கூடியிருந்த சபையில் தனது விருப்பத்தை அரசர் வெளியிட்டபோது மற்றவர்கள் முன்வராத நிலையில், அப்போது இளைஞராக இருந்த கிருஷ்ணையர் தான் பயிற்சி செய்வதாகக் கூறினார். கிருஷ்ணையர் பொப்பிலி கேசவையாவிடம் கனமார்க்கத்தின் இயல்புகளையும் அதனைச் சார்ந்த சக்கரதானத்தைப் பாடும் முறையையும் தெரிந்துகொண்டார். பின்னர் கபிஸ்தல மென்னும் ஊருக்குச் சென்று இராமபத்திர மூப்பனாரென்னும் செல்வருடைய ஆதரவில் பயிற்சி செய்யத் தொடங்கினார்.
அந்தப் பயிற்சி வரவர முதிர்ச்சி அடைந்தது. கடைசியில் தஞ்சை அரசர் முன்னிலையில் பொப்பிலி கேசவையாவே வியந்து பாராட்டும்படி பாடிக் காட்டினார். அது முதல் இவர் கனம் கிருஷ்ணையர் என்றே வழங்கப் பெற்றார்.
தொழில் வாழ்க்கை
இதன் பின்னர் கனம் கிருஷ்ணையர் திருவிடைமருதூர் சமஸ்தானத்தில் சில காலம் அவை வித்துவானாக இருந்தார். அச்சமயத்தில் அங்கிருந்த மற்றொரு இசை வித்துவானாகிய ராமதாசரிடம் இசை பயில வந்த கோபாலகிருஷ்ண பாரதியார் கனம் கிருஷ்ணையரிடத்திலும் சில கீர்த்தனைகளை கற்றுக் கொண்டார்.
பின்னர் உடையார்பாளையம் ஸமஸ்தானாதிபதியாக அப்போதிருந்த கச்சிரங்கப்ப உடையாரால் அழைக்கப் பெற்று கனம் கிருஷ்ணையர் அந்த சமஸ்தானத்துக்குச் சென்றார். பின்னர் தமது வாழ்நாள் முழுவதும் உடையார்பாளையம் சமஸ்தான வித்துவானாகவே பணியாற்றினார். தமிழ் மொழியில் கீர்த்தனைகள் இயற்ற வல்லவரான கனம் கிருஷ்ணையர் பெரும்பாலும் முருகக் கடவுளின் பல்வேறு பெயர்களில் முத்திரை பதித்துள்ளார்.
ஒவ்வொரு நேரத்தில் அவரது உணர்ச்சிகளுக்கு ஏற்றவாறு அவர் இயற்றிய பல கீர்த்தனைகள் இன்று வரை வித்துவான்களால் பாடப்பட்டு வருகின்றன.
வெளி இணைப்புகள்
பகுப்பு:19 ஆம் நூற்றாண்டுக் கருநாடக இசைக் கலைஞர்கள் பகுப்பு:அரியலூர் மாவட்ட நபர்கள் பகுப்பு:1790 பிறப்புகள் பகுப்பு:1854 இறப்புகள்
குற்றவியல் சட்டம்
குற்றவியல் சட்டம் (Criminal law) குற்றங்களைக் குறித்தான சட்ட அமைப்பு ஆகும். இது சமூக நடத்தையை ஒழுங்குபடுத்துவதுடன் மிரட்டல், தீங்கு விளைவிப்பது, மற்றும் உடல்நலம், பாதுகாப்பு, மக்களின் நன்னெறி நலம் ஆகியவற்றிற்கு குந்தகம் விளைவிக்கின்ற பிற செயல்களை தடை செய்கிறது. இந்தச் சட்டங்களை மீறுவோருக்கான தண்டனைகளையும் இது உள்ளடக்கியது. குற்றவியல் சட்டத்திற்கு மாறாக தண்டனையை விட பிணக்குத் தீர்வு மற்றும் இழப்பீடு குறித்தான சட்ட அமைப்பு பொதுச் சட்டத்தில்  குடிமையியல் சட்டம் என வரையறுக்கப்படுகிறது.
வரலாறு
முதல் நாகரிகங்கள் பொதுவாக குடியியல் சட்டத்தையும் குற்றவியல் சட்டத்தையும் வேறுபடுத்தவில்லை. முதன்முதலாக எழுதப்பட்ட சட்டங்களை சுமேரியர்கள் வடிவமைத்திருந்தனர். சுமார் கி.மு 2100-2050களில் உர்-நம்மு என்ற சுமேரிய மன்னர் உலகின் மிகத் தொன்மையான சட்ட விதிகளை எழுதியுள்ளது கண்டுபிடிக்கப்பட்டுள்ளது. இதற்கும் முன்னதாக an earlier இலகாசின் உருகாகினவின் விதிகளும் இருந்துள்ளது. மற்றுமொரு முதன்மையான கோட்பாடாக அம்முரபி கோட்பாடு கருதப்படுகிறது. இது பாபிலோனிய சட்டத்தின் அடிப்படையாக இருந்தது. பண்டைக் கிரேக்கத்தின் தொன்மையான குற்றவியல் சட்டங்களின் சிறுபகுதிகளே கிடைக்கப்பெற்றுள்ளன; சோலோன் மற்றும் டிராகோ சட்டங்கள்.
குடிமையியல் மற்றும் குற்றவியல் வழக்குகளுக்கான தற்கால வரையறை இங்கிலாந்தின் நோர்மன் படையெடுப்பின் போது உருவானது. ஒரு நாடு நீதியை நீதிமன்றம் ஒன்றின் மூலம் வழங்கும் ஏற்பாடு 18ஆம் நூற்றாண்டில் ஐரோப்பிய நாடுகளில் தோன்றியது; இதற்காக காவல்துறை உருவாக்கப்பட்டது. இந்த மேம்பாட்டை அடுத்து குற்றவியல் சட்ட செயலாக்கத்திற்கு முறையான அமைப்பு கிடைத்தது.
குற்றவியல் சட்டத்தின் நோக்கங்கள்
சட்டத்தின்படி நடக்காமைக்கு தீவிர பாதிப்புக்களையும் தண்டனைத் தடைகளையும் விதிப்பதில் குற்றவியல் சட்டம் தனித்து விளங்குகிறது. ஒவ்வொரு குற்றமும் குற்றக் கூறுகளை கொண்டுள்ளன. மிகவும் கடுமையான குற்றங்களுக்கு சில இடங்களில் மரணதண்டனையும் வழங்கப்படுகிறது. உடல் வருத்தும் சவுக்கடி அல்லது கட்டி வைத்து அடிப்பது போன்ற தண்டனைகளும் வழங்கப்படலாம்; இத்தகைய உடல் வருத்தும் தண்டனைகள் உலகின் பெரும்பாலான இடங்களில் தடை செய்யப்பட்டுள்ளன. குற்றவாளிகள் பல்வேறு நிபந்தனைகளுடன் சிறையில் அடைக்கப்படலாம். சிறையிருப்பு தனிமையில் இருக்கலாம். சிறைவாசம் ஒருநாளிலிருந்து வாழ்நாள் முழுமையுமாக இருக்கலாம். கட்டாய அரசுக் கண்காணிப்பு மற்றும் வீட்டுச்சிறை தண்டனைகளும் வழங்கபடலாம். பிணைகளில் குறிப்பிட்ட செயல்முறைக்கேற்ப வாழ வேண்டியிருக்கலாம். குற்றம் இழைத்தவருக்கு அபராதம் விதிப்பதுடன் அவர்களது சொத்து அல்லது பணம் கைப்பற்றப்படலாம்.
மேற்சான்றுகள்
பகுப்பு:சட்ட முறைமைகள் பகுப்பு:குற்றவியல் சட்டம்
கைந்நிலை பழைய உரை
பண்டைத் தமிழர் எழுதிய நூல்கள் பெரும்பாலும் பாடல்களாகவே அமைந்திருந்தன. பண்டைய இயற்சொற்கள் பல அவற்றில் விரவி வந்தமையால் அவற்றைப் பொதுமக்கள் உணர்ந்துகொள்ளும் பொருட்டு நல்லறிஞர்கள் பலர் பாடல்களுக்கு உரை எழுதினர். அவற்றில் பழமையான உரைகள் 1200 – 1500 ஆம் ஆண்டுக்கால இடைவெளியில் தோன்றியவை.
கைந்நிலை நூலுக்குப் பழைய உரை ஒன்று உண்டு. உரை ஆசிரியர் பெயர் தெரியவில்லை.
கைந்நிலை என்னும் நூலிலேயே 18 செய்யுள்கள் கிடைக்கவில்லை. கிடைத்துள்ள பாடல்கள் முழுமைக்கும் கூடப் பழைய உரை கிடைக்கவில்லை. கிடைத்துள்ள உரை, நூலிலுள்ள பாடல்களுக்கு அதன் அகத்திணைப் பொருளை நன்கு விள்ளும் வகையில் உமைந்துள்ளது.
இந்த உரைநூலின் காலம் 13ஆம் நூற்றாண்டு.
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்
வேலூர் வட்டம்
வேலூர் வட்டம், தமிழ்நாட்டின் வேலூர் மாவட்டத்தில் உள்ள 6 வருவாய் வட்டங்களில் ஒன்றாகும். இந்த வட்டத்தின் தலைமையகமாக வேலூர் நகரம் உள்ளது.
இந்த வட்டத்தின் கீழ் வேலூர் மற்றும் பேரணாம்பட்டு என 2 உள்வட்டங்களும், 51 வருவாய் கிராமங்கள் உள்ளன. இவ்வட்டத்தில் வேலூர் ஊராட்சி ஒன்றியம் உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்   மக்கள்தொகை 696,110  ஆகும். அதில்  343,919 ஆண்களும், 352,191  பெண்களும் உள்ளனர். 166,169 குடும்பங்கள்  கொண்ட இவ்வட்ட மக்கள்தொகையில்   36.6%    கிராமப்புறங்களில்    வாழ்கின்றனர். இவ்வட்டத்தின் எழுத்தறிவு 82.23% மற்றும்பாலின விகிதம் 1,000 ஆண்களுக்கு, 1,024 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 74081  ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு,   958 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 131,460 மற்றும் 15,868 ஆகவுள்ளனர். மக்கள்தொகையில் இந்துக்கள் 84.45%, இசுலாமியர்கள் 11.44%%, கிறித்தவர்கள்   3.68%  மற்றும் பிறர் 0.44% ஆகவுள்ளனர்.
மேற்கோள்கள்
பகுப்பு:வேலூர் மாவட்ட வட்டங்கள்
நாய்கள் ஜாக்கிரதை
நாய்கள் ஜாக்கிரதை என்பது 2014ல் வெளிவந்த தமிழ்த் திரைப்படமாகும். இந்தத் திரைப்படத்தை சக்தி சௌந்தர்ராஜன் இயக்க சிபிராஜ், அருந்ததி ஆகிய பலர் நடித்திருக்கின்றார்கள். இந்தத் திரைப்படத்தில் ஒரு நாய் தான் முக்கிய கதாபாத்திரத்தில் நடிக்கிறது. இப்படத்துக்கு நிசார் ஒளிப்பதிவு செய்துள்ளார். இந்தத் திரைப்படத்துக்கு தரண் குமார் இசை அமைத்திருக்கின்றார். 2014 நவம்பர் 21 அன்று இந்த திரைப்படம் உலகம் முழுவதும் வெளியானது.
புணர்ச்சி (இலக்கணம்)
இலக்கணத்தில் புணர்ச்சி அல்லது சந்தி என்பது இரண்டு சொற்கள் இணையும்போது உச்சரிப்பில் உண்டாகும் மாற்றமாகும். இவை சமஸ்கிருதம் மற்றும் தமிழ் மொழிகளில் அதிகமாகக் காணப்படுகின்றன. ஆனால் இந்த உச்சரிப்பு மாற்றம் எந்தவொரு மொழியிலும் இயற்கையாக நிகழும். பெரும்பாலான மொழிகளில் எழுத்துவடிவம் சந்தியைப் பயன்படுத்துவதில்லை. ஆனால் தமிழ் மற்றும் சமக்கிருத மொழிகளில் எழுத்திலக்கணத்தில் சந்தி ஒரு விதிமுறையாக உள்ளது.
நாய்கள் ஜாக்கிரதை
வெளி இணைப்புகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிபிராஜ் நடித்த திரைப்படங்கள் பகுப்பு:மனோபாலா நடித்த திரைப்படங்கள்
புணர்ச்சி (இலக்கணம்)
இரண்டு சொற்கள் இணையும் போது முதலில் உள்ள சொல் நிலைமொழி என்றும் வந்து இணையும் சொல்லை வருமொழி என்றும் கூறுவர். தொல்காப்பியத்தில் இவை நிலைமொழி- குறித்துவரு கிளவி என குறிப்பிடப்படுகின்றன. சொற்கள் புணரும்போதும் ஒரு எழுத்து தோன்றுதல் அல்லது சொல்லின் இறுதி எழுத்து வேறொரு எழுத்தாக மாறுதல் அல்லது ஒரு எழுத்து மறைதல் (கெடுதல்) போன்ற மாறுபாடுகள் தோன்றும். தமிழ்மொழியில் தோன்றும் இந்த மாறுபாடுகளை விகாரம் அல்லது திரிபு என வழங்குகிறோம். மாறுபாடுகள் தோன்றாமல் சொற்கள் புணரும் நிலையை இயல்புப் புணர்ச்சி என்கிறோம்.
இலக்கணத்தில் புணர்ச்சி என்பது சொற்கள் சேர்ந்துவருவதாகும். சொற்கள் தனிச்சொற்களாயிருக்கும்போது அவற்றை தனிமொழிகளென்றும், அவை சேர்ந்திருக்கும்போது அவற்றை தொடர்மொழிகளென்றுஞ்சொல்கிறோம். தொடர்மொழிகளில் இரண்டோ இரண்டுக்குமேற்பட்டசொற்களோ இருந்தாலும், அவற்றை ஒரு தனிச்சொல்லைப்போல ஒன்றாகத்தான்கொள்ளவேண்டுமேயன்றி, புணர்ந்துள்ளசொற்களை தனிச்சொற்களாக பிரித்தெழுதுதல் கூடாது.
அவ்வாறு பிரித்துவிட்டால், பிரிந்தசொற்கள் ஒவ்வொன்றும் தனிமொழிகளாகவேகொள்ளப்படுமேயன்றி, தொடர்மொழியென சொல்லப்படமாட்டா.
தொடர்மொழிகள் பேச்சுவழக்கில் உள்ளவையே. நாம் பேசும்போது சிலசொற்களை தனித்தும் சிலவற்றை சேர்த்தும்பேசுவதை இயல்பாய்ச்செய்வோம். ஒருவருடைய பேச்சை கேட்டுப்பார்த்தாலோ அல்லது இருவர் பேசிக்கொண்டிருக்கும்போது அவர்களதுபேச்சை கேட்டுக்கொண்டிருந்தாலோ அவற்றில் சொற்களுட்சில தனியாகப்பேசப்படுவதையும் சில சேர்த்துப்பேசப்படுவதையும் அறிந்துகொள்ளலாம்.
வேறாய்ச்சொல்வதானால், சொற்களை சேர்த்துச்சொல்லும்போது என்னபொருள்வருமோ அந்த பொருளானது, அவற்றை பிரித்துச்சொல்லும்போது வராது! ஆகையால், சேர்த்துச்சொல்லவேண்டும்போது சேர்த்துச்சொல்வதும், பிரித்துச்சொல்லும்போது பிரித்துச்சொல்வதும் தேவையானதாகும்.
இதை சொல்லும்போது, 'அத்தை வீடு' என இரண்டுசொற்களாக அந்த குழந்தை பிரித்துச்சொல்லாதென்பதை எண்ணிப்பாருங்கள். அதேகுழந்தை, 'அத்தை வீடுவரைந்தார்' எனச்சொல்வதானால், 'அத்தை 'வீடு' ஆகியசொற்களுக்கிடையில் இடம்விட்டுப்பேசும். இங்கே 'அத்தைவீடுவரைந்தார்' என்று சேர்த்துச்சொல்வது பொருந்தாதென்பதை அந்த குழந்தை அறியும். அதேநேரத்தில், 'வீடுவரைந்தார்' என்பதில், 'வீடு' 'வரைந்தார்' ஆகிய இவையிரண்டும் சேர்த்துச்சொல்லப்படுவதைப்பாருங்கள்.
'அத்தைவீடு' 'வீடுவரைந்தார்' ஆகியவற்றில் இரண்டுசொற்கள் சேர்த்துச்சொல்லப்பட்டதால், இவை தொடர்மொழிகள். 'வீடு' என்றசொல்லானது, முதலில் 'அத்தை' என்றசொல்லுடன்சேர்ந்தும் பிறகு 'வரைந்தார்' என்றசொல்லுடன்சேர்ந்து தொடர்மொழியானது. 'அத்தைவீடு' என்பதில் இது 'அத்தை' என்னும் சொல்லுக்கு பின்னால்வந்துசேர்ந்தது, 'வீடுவரைந்தார்' என்பதிலோ முன்னாலேநின்று, 'வரைந்தார்' என்னுஞ்சொல்லை தன்னையடுத்து சேர்த்துக்கொண்டது.
இவ்வாறு ஒரு தொடர்மொழியில் இரண்டுசொற்களிருக்குமானால், முதற்சொல்லை 'நிலைமொழி' என்றும், அடுத்தசொல்லை 'வருமொழி' என்றும் இலக்கணம் பெயர்வைத்தழைக்கிறது. இப்போது, 'அத்தை வீடுவரைந்துதந்தார்' என்பதைப்பாருங்கள். இதில், 'அத்தை' என்பது ஒரு தனிமொழி. 'வீடுவரைந்துதந்தார்' என்பது தொடர்மொழி. இந்தத்தொடர்மொழியில், மூன்றுசொற்களுள்ளன. இவற்றுள், முதற்சொல் நிலைமொழியென்பதும் இறுதிச்சொல் வருமொழியென்பதும் நாம் அறிந்ததே. அப்படியானால், நடுவிலிருக்குஞ்சொல்லை நாம் என்னவென்றழைப்பது?
'வரைந்து' என்னும் இந்த சொல்லானது, 'வீடு' என்றசொல்லுக்கு வருமொழியாகவும், 'தந்தார்' என்றசொல்லுக்கு நிலைமொழியாகவுமுள்ளது. இவ்வாறு, ஒரு நிலைமொழியையடுத்து எத்தனைச்சொல்வந்தாலும், இறுதிச்சொல்லுக்குமுன்னிருப்பவை தமது முன்னிற்குஞ்சொல்லுக்கு வருமொழியாகவும், பின்னிற்குஞ்சொல்லுக்கு நிலைமொழியாகவுமாகுமென்பது எண்ணிக்கொள்ளத்தக்கதாகும்.
இலக்கணநூல்கள் என்ன சொல்கின்றன?
இலக்கணநூல்களில் இருபத்தாறுவகையாகாகச்சொல்கின்றன. அதுமட்டுமன்றி, எவ்வகைச்சொற்கள் எவ்வகைச்சொற்களோடு புணருமென்பதையுஞ்சொல்கின்றன. இவற்றைக்கொண்டு சிலவகைச்சொற்கள் சிலவகைச்சொற்களோடு புணரமாட்டாவென்பதை நாம் கண்டுகொள்ளலாம். எடுத்துக்காட்டாக, வினையெச்சமும் வினைமுற்றும் புணரும். அவ்வாறு அவை புணர்ந்துவரும் தொடரானது, 'வினையெச்சத்தொடர்' எனப்படும். இந்த தொடரில் வினையெச்சத்துடன் வினைமுற்று புணருமென்பது சொல்லப்படும்போது, அதனுடன் ஒரு பெயர் புணராதென்பது சொல்லப்படவில்லை.
பெயர் புணராதென்பதை நாம் எவ்வாறறிந்துகொள்ளலாமென்றால், வினையெச்சமும் பெயரும் புணர்ந்ததாக சொல்லப்பட்டுள்ள இருபத்தாறுவகைகளுள் ஒரு தொடர் சொல்லப்படவில்லையென்பதிலிருந்தேயறிந்துகொள்ளலாம்.
இதேபோல், இரண்டாம்வேற்றுமையின்முன் வினைமட்டுமேபுணருமென்பதும் பெயர் புணராதென்பதும் அறிந்துகொள்ளத்தக்கதாகும்.
எடுத்துக்காட்டு
இங்குப்புணர்ச்சியில் ல்>ற் ஆக மாறி உள்ளது. அதாவது, திரிந்துள்ளது. இதைத் திரிதல் என்பர்.
ஆனால், இன்று பால்சோறு என்றே எழுதுவதைக் காணலாம். ஆனால், பற்பொடி என்பதில் (பல்+பொடி=பற்பொடி) இந்தப் புணர்ச்சி நிகழ்ந்துள்ளது. மேலும், சொற்பெருக்கு, கற்குவியல், மற்போர், கற்போர் (கல்>கற்)போன்றவை இவ்வகைப் புணர்ச்சியே.
இங்கு மனம் என்றசொல்லின் இறுதி எழுத்தான ம் விடுபட்டுள்ளது, புணர்ச்சியில். அதனைக் கெடல் என்பர் இலக்கணநூலார்.
இங்கு எந்த ஓர் எழுத்தும் புதிதாக வரவில்லை. இச்சொற்கள் சேரும்போது-புணரும்போது- எந்தமாற்றமும் இல்லை. இயல்பாகவே உள்ளது. இதனை இயல்பு என்பர்.
விதி
இனிப் புணர்ச்சிக்குரிய சிறப்புவிதிகளுள் ஒன்றைக் காண்போம்.
இருவழிகளில் இதனை நாம் உணரலாம். 1. ஒலித்துப்பார்ப்பது/உச்சரித்துப்பார்ப்பது. 2. இலக்கணவிதி அறிந்துகொள்வது.
ஆனால், பலரும் இவ்வாறு பிழையாகவே (பாடலை பாடினான் என) எழுதிவருவதைக் காணலாம். அதன்காரணம் புணர்ச்சி இலக்கணம் அறியாததுதான். இலக்கணத்தோடு எழுதவே பலரும் விரும்புகின்றனர்; ஆனால், அதை அறிந்துகொள்ள எளியவழி இன்னும் அனைவருக்கும் கிட்டவில்லை என்றுதான் சொல்லவேண்டும். அடுத்து ஏன் அவ்வாறு எழுதவேண்டும் காரணமென்ன? என்பதையும் தெளிவாக யாரும் விளக்குவதில்லை.
இலக்கணம் அறியாத நிலையில் சுருக்கமான வழி, அதனை ஒலித்துப் பார்ப்பதுதான். இயல்பாக ஒலித்துப் பார்ப்பதுதான். இயல்பாக என்பதைக் கவனத்திற்கொள்ளவும். பாடலைப்பாடினான், என்பதே இயல்பான ஒலிப்புமுறை. பாடலைபாடினான் என்று இப்பை விட்டுச் சொல்வதில்லை. தனியாக அதனைத் தவிர்த்து உச்சரித்துப் பார்த்தால் அது தெரியும்.
பாடலை என்பதில் வரும் ஐ இரண்டாம் வேற்றுமை உருபு ஆகும். எனவே பாடலை+பாடினான் என்ற புணர்ச்சியில் ஒற்று மிகுந்து பாடலைப்பாடினான் எனப் புணர்ந்தது.
இந்தச் சிறப்பிலக்கணத்தை ஒருவர் தெரி்ந்து கொண்டால், அதாவது 1. இரண்டாம் வேற்றுமை விரியில் ஒற்றுமிகும். 2. இரண்டாம் வேற்றுமைத்தொகையில் மிகாது என்ற இலக்கணத்தைத் தெரிந்துகொண்டால், ஒருவர் எழுதும்போது பிழையின்றி எழுதமுடியும்.
இவ்வாறு பல இலக்கண விதிகள் உள்ளன. அவை எளிமையானவைதாம். சற்றுக்கூடுதல் முயற்சிதான் தேவை.
மேற்கோள்கள்
பகுப்பு:பகுபத உறுப்புகள்
வடமதுரை ஊராட்சி ஒன்றியம்
வடமதுரை ஊராட்சி ஒன்றியம் (VADAMADURAI PANCHAYAT UNION), இந்தியாவின் தமிழ்நாட்டின் திண்டுக்கல் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். இந்த ஊராட்சி ஒன்றியம் பதினைந்து ஊராட்சி மன்றங்களை கொண்டுள்ளது. வேடசந்தூர் வட்டத்தில் உள்ள இவ்வூராட்சி ஒன்றியத்தின்  வட்டார வளர்ச்சி அலுவலகம் வடமதுரையில் இயங்குகிறது.
மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி, வடமதுரை ஊராட்சி ஒன்றியத்தின் மொத்த மக்கள் தொகை 78,859 ஆகும். அதில் ஆண்கள் 40,061 ; பெண்கள் 38,798 ஆக உள்ளனர். பட்டியல் சமூக மக்களின் தொகை 15,068 ஆக உள்ளது. அதில் ஆண்கள் 7,494; பெண்கள் 7,574 ஆக உள்ளனர். பட்டியல் பழங்குடி மக்களின் தொகை 8 ஆக உள்ளது. அதில் ஆண்கள் 5; பெண்கள் 3 ஆக உள்ளனர்.
ஊராட்சி மன்றங்கள்
வடமதுரை ஊராட்சி ஒன்றியத்தில் உள்ள 15 கிராம ஊராட்சி மன்றங்களின் விவரம்;
மேற்கோள்கள்
பகுப்பு:திண்டுக்கல் மாவட்ட ஊராட்சி ஒன்றியங்கள்
ஜங்காரத்வனி
ஜங்காரத்வனி கருநாடக இசையின் 19வது மேளகர்த்தா இராகம் ஆகும். அசம்பூர்ண பத்ததியில் 19வது இராகத்திற்கு ஜங்காரபிரமரி என்ற பெயர் கொடுக்கப்பட்டுள்ளது.
இலக்கணம்
thumb|right|250px|ஜங்காரத்வனி சுரங்கள் C யிலிருந்து தொடக்கம்
உருப்படிகள்
பகுப்பு:மேளகர்த்தா இராகங்கள்
நிகொலஸ் ஃபெராபி
நிகொலஸ் ஃபெராபி (Nicholas Ferraby , பிறப்பு: மே 31 1983,  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 2002-2007 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
நிகொலஸ் ஃபெராபி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 8 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
சிறிலங்கா (சிற்றிதழ்)
சிறிலங்கா இலங்கையின் தலைநகர் கொழும்பிலிருந்து 1947 ஆம் ஆண்டில் இருந்து வெளிவந்த ஒரு மாத இதழாகும்.
வெளியீடு
இலங்கை அரசாங்கத் தகவல் பகுதியினருக்காக இலங்கை அரசாங்கத்தில் பதிப்பிக்கப்பட்டு இவ்விதழ் வெளிவந்தது.
உள்ளடக்கம்
இலங்கை அரசாங்க கொள்கை விளக்க சிற்றிதழாக இது காணப்பட்டது. அத்துடன், கவிதைகள், தேர்ந்தெடுக்கப்பட்ட கதைகள் மற்றும் இலங்கை ஆலயங்கள் போன்ற விடயங்களும் இடம்பெற்றிருந்தன. இதன் ஆரம்ப இதழ் 28 பக்கங்களைக் கொண்டதாக வடிவமைக்கப்பட்டிருந்தது.
பகுப்பு:1940 களில் வெளிவந்த தமிழ் இதழ்கள் பகுப்பு:ஈழத்து சஞ்சிகைகள்
முரளி சர்மா
முரளி சர்மா (Murali Sharma ; பிறப்பு 9 ஆகஸ்ட் 1972) இவர் ஓர் இந்திய நடிகர் ஆவார். இவர் முக்கியமாக தெலுங்கு, இந்தித் திரைப்படங்களில் பணியாற்றுகிறார். இவர் திரையில் காவல் அதிகாரியாக சித்தரிப்பதில் பரவலாக அறியப்பட்டவர். சர்மா தெலுங்கு, இந்தி, தமிழ், மராத்தி, மலையாளம் போன்ற மொழிகளில் 130க்கும் மேற்பட்ட திரைப்படங்களில் நடித்துள்ளார்.
சர்மா தூர்தர்ஷனின் பால்டன் என்ற நிகழ்ச்சியின் மூலம் தொலைக்காட்சியில் பரவலான அங்கீகாரத்தைப் பெற்றார். அதில் இவர் கர்னல் என்ற முக்கிய பாத்திரத்தில் நடித்திருந்தார். கன்ஸ் அண்ட் ரோஸஸ், சித்தாந்த், லாகி துஜ்சே லகன், மஹாயக்யா, விராசத், ஜிந்தகி தேரி மேரி கஹானி, ரிஷ்டே, ஹம்னே லீ ஹைன் ஷாபத், ரங்கீலா ரத்தன் சிசோடியா போன்ற பல்வேறு நாடகத் தொடர்களில் சர்மா தோன்றியுள்ளார்.
சொந்த வாழ்க்கை
முரளி சர்மா 9 ஆகஸ்ட் 1972 அன்று ஆந்திராவின் குண்டூரில் பிறந்தார். பின்னர், மும்பையில் வளர்ந்தார். இவரது தந்தை, விருஜ்பூஷன் சர்மா ஒரு மராத்தி, இவரது தாயார் பத்மா சர்மா குண்டூரைச் சேர்ந்த தெலுங்கராவார். சர்மா தன்னை "பாம்பேவாலா" என்று அழைத்துக் கொள்கிறார். இவர் தனது இளங்கலை பட்டப்படிப்பை முடித்தவுடன் மும்பையில் உள்ள ரோஷன் தனேஜா நடிப்பு பள்ளியில் நடிப்பு பயின்றார். இவர் நடிகை அஸ்வினி கல்சேகரை மணந்தார். thumb| சர்மா தனது மனைவி [[அஸ்வினி கல்சேகர்|அஸ்வினி கல்சேகருடன் 2014 இல் ஒரு நிகழ்வில்.]]
குரூஸஸ் கிரீக்
குரூஸஸ் கிரீக் என்பது அமெரிக்காவின் கென்டக்கியில் உள்ள பூன் மற்றும் கென்டன மாவட்டங்களில் பாயும் ஒரு ஓடையாகும். இது லிக்கிங் ஆற்றின் துணை ஆறு ஆகும். இது கேப்டன் குரூஸுக்காக குரூஸ் கிரீக் பெயரிடப்பட்டது. இவர் 1784 இல் இவ்வொடை அருகே கொல்லப்பட்ட ஒரு ஆராய்ச்சியாளர்  ஆவர்.
குறிப்புகள்
பகுப்பு: கென்டக்கி
விட்டனேரி ஊராட்சி
விட்டனேரி ஊராட்சி (Vittaneri Gram Panchayat), தமிழ்நாட்டின் சிவகங்கை மாவட்டத்தில் உள்ள காளையார்கோவில் வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1231 ஆகும். இவர்களில் பெண்கள் 614 பேரும் ஆண்கள் 617 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தேன் கிண்ணம்
தேன் கிண்ணம் 1971 ஆம் ஆண்டு வெளிவந்த தமிழ்த் திரைப்படமாகும். கே. கிருஷ்ணமூர்த்தி இயக்கத்தில் வெளிவந்த இத்திரைப்படத்தில் நாகேஷ், விஜயலலிதா மற்றும் பலர் நடித்திருந்தனர்.
பாடல்கள்
இத்திரைப்படத்திற்கு சங்கர் கணேஷ் இசையமைத்திருந்தனர்.
மேற்கோள்கள்
பகுப்பு:1971 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:சுருளி ராஜன் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள்
அலர்நாத மந்திர்
அலர்நாதர் கோயில் அல்லது ஆழ்வார் நாதா (Alarnatha Temple or Alvarnaatha) என்பது விஷ்ணுவிற்காக அர்ப்பணிக்கப்பட்ட ஒரு இந்துக் கோயிலாகும். இது ஒடிசாவின் புரி அருகிலுள்ள பிரம்மகிரியில் அமைந்துள்ளது. ஆடி மாதத்தின் கிருஷ்ணபட்சத்தின் போது, தீர்த்தமாடலுக்குப் பிறகு, ஜெகந்நாதரை புரி கோவிலில் பார்க்க பக்தர்கள் அனுமதிக்கப்படாதபோது, இங்கே கூட்டம் கூடுகிறது. பிரபலமாக 'அனாசாரம்' அல்லது 'அனவாசாரம்' (அதாவது புரியின் இறைவனைக் காண வாய்ப்பில்லை என்று அர்த்தம்) என அழைக்கப்படும் இந்த காலகட்டத்தில் ஜெகந்நாதர் பிரம்மகிரியின் அலர்நாத் கோயிலில் அலர்நாத் தேவராக காட்சியளிக்கிறார் என்று பக்தர்கள் நம்புகிறார்கள். இது புரியிலிருந்து சுமார் 23 கி.மீ தூரத்தில் அமைந்துள்ளது.
வரலாற்றுச் சான்றுகள்
இராமானுசர் ஒடிசாவிற்கு வருகை புரிந்ததோடு இந்தக் கோயில் தொடர்புடையது. சைதன்யர் புரியில் தங்கியிருந்த காலத்தில் ஜெகந்நாதரின் திருவுருவத்தை தினமும் பார்ப்பது வழக்கம். அவருடன் இருக்கும் தெய்வங்களையும் 15 நாட்கள் ரகசிய அறைக்கு வைத்திருக்கும்போது, அவரால் கடவுளைக் காண முடியவில்லை. எனவே புராணத்தின் படி, கடவுள் அவரை பிரம்மகிரிக்கு சென்று அலர்நாத் கோயிலுக்குச் செல்லும்படி கட்டளையிட்டார். சைதன்யர் சம்கீர்த்தனை செய்த சிலை இன்றும் உள்ளது. ஒருமுறை ஆழ்வார்கள் இத்தலத்திற்கு வருகை தந்ததாக பல வரலாற்றாசிரியர்கள் கருத்து தெரிவிக்கின்றனர். ஆனால் நாலாயிர திவ்வியப் பிரபந்தத்தில் இது பற்றி எந்த குறிப்பும் இல்லை.
கோயில் நேரங்கள்
கோயில் காலை 6 மணிக்கு திறக்கப்பட்டு இரவு 9:30 மணிக்கு மூடப்படும். பால் போகா (காலை உணவு) காலையில் வழங்கப்படுகிறது. மதியம், பல்வேறு வகையான சாதம், பருப்பு மற்றும் காய்கறி கறிகள், கீரி (அரிசி புட்டு) என்ற இனிப்புடன் வழங்கப்படுகின்றன. இரவில் வாழைப்பழ பொரியலுடன் விதவிதமான பித்தம் மற்றும் கிச்சடி வழங்கப்படுகிறது. அனவாசர காலத்தில் ஆழ்வார்நாத சுவாமிக்கு வழங்கப்படும் கீரி போகா அனைவரும் விரும்பி வாங்கும் பிரசாதமாகும்.
சான்றுகள்
பகுப்பு:ஒடிசாவின் பண்பாடு
அரேபிய மரங்கொத்தி
அரேபிய மரங்கொத்தி (Arabian woodpecker)(டென்ட்ரோகாப்டெஸ் டோரே) அல்லது சரத் மரங்கொத்தி என்பது பிசிடே குடும்பத்தைச் சேர்ந்த ஒரு பறவை சிற்றினமாகும். இது சவூதி அரேபியா மற்றும் யெமனின் சரவத் மலைகளில் காணப்படுகிறது. அரபுத் தீபகற்பத்தில் இனப்பெருக்கம் செய்யும் ஒரே மரங்கொத்தி இதுவாகும்.
இந்த சிற்றினம் முதன்முதலில் 1935ஆம் ஆண்டில் அமெரிக்க இயற்கை ஆர்வலர் ஜார்ஜ் லாடிமர் பேட்சு மற்றும் இசுகாட்லாந்த் விலங்கியல் நிபுணர் நார்மன் பாய்ட் கின்னியர் ஆகியோரால் விவரிக்கப்பட்டது. இவரது மனைவி டோராவின் நினைவாக இவரது சக ஊழியரான இங்கிலாந்து அரேபிஸ்ட் செயின்ட் ஜான் பில்பியால் அறிவியல் பெயர் முன்மொழியப்பட்டது.
சில வகைபிரித்தல் அறிஞர்கள் இந்த சிற்றினத்தை டென்ட்ரோகோபோசு பேரினத்தில் தொடர்ந்து வைக்கின்றனர். மற்றவர்கள் இதை டென்ட்ரோபிகோசு பேரினத்தின் சிற்றினமாக வைக்கின்றனர்.
விளக்கம்
அரேபிய மரங்கொத்தி சுமார் 18 cm நீளம் வரை வளரும். ஆணுக்குப் பழுப்பு அல்லது வெளிர் சாம்பல் நிற தலை உள்ளது. கிரீடம் மற்றும் முதுகில் ஒரு பிரகாசமான சிவப்பு இணைப்பு உள்ளது. பின்புறம், இறக்கைகள் மற்றும் வால் ஆகியவை ஆலிவ்-சாம்பல் முதல் பழுப்பு வரை வெள்ளை நிற கோடுகளுடன் இருக்கும். இறக்கைகள் வெள்ளை நிறத்தில் பட்டைகளுடன் காணப்படும். அடிப்பகுதி சாம்பல் நிற கோடுகளுடன் வெள்ளை நிறத்தில் உள்ளது. வயிற்றின் மையப்பகுதி சிவப்பு நிறத்தினைக் கொண்டுள்ளது. பெண், ஆண் பறவையினை ஒத்துக் காணப்படும் ஆனால் சிவப்பு கிரீட இணைப்பு இல்லை.
பரவல்
அரேபியத் தீபகற்பத்தின் தென்மேற்குப் பகுதியின் மலைகள் மற்றும் அடிவாரத்தில் காணப்படும் இந்த சிற்றினம் தென்மேற்கு சவூதி அரேபியா மற்றும் மேற்கு யேமன் ஆகியவற்றில் மட்டுமே காணப்படுகின்றன. இது குறைந்த உயரமுடைய, அத்தி, பேரீச்சை மற்றும் பாண்டனசு போன்ற மரங்கள் காணப்படும் வனப்பகுதி வாழ்விடங்களில் காணப்படுகிறது. இது பசுமையான கரையோர காடுகளின் தாழ்வாரங்களிலும், காபி தோட்டங்களில் நிழல் தரும் மரங்களிலும், பழத்தோட்டங்களிலும், தனித்தனி மரங்களைக் கொண்ட பயிர் நிலங்களிலும், அகாசியா, ஜூனிபர், இடலை மற்றும் டிராகேனா காடுகளில் காணப்படுகின்றது. இது கடல் மட்டத்திலிருந்து 2800 m உயரம் வரை காணப்படுகிறது. இது 400 and 2400 m வரை உள்ள உயரமான பகுதிகளில் மட்டுமே இனப்பெருக்கம் செய்கிறது.
நடத்தை
மற்ற மரங்கொத்திகளைப் போலவே, அரேபிய மரங்கொத்தியும் அதன் நீண்ட நாக்கால் மரத்தின் தண்டுகள் மற்றும் கிளைகளில் உள்ள துளைகளிலிருந்து பூச்சிகளை உண்ணும். இது சிலந்திகள், அசுவினிகள், அத்தி-குளவிகள் மற்றும் பறக்கும் பூச்சிகளையும் உணவாக உட்கொள்கின்றது. மரத்தின் தண்டு அல்லது கிளையில் உள்ள துளையில், பொதுவாக 6 m க்குக் கீழே இதன் கூடு இருக்கும். இதன் முக்கிய இனப்பெருக்க காலம் மார்ச் முதல் மே வரை. ஆனால் யேமனில் சில நேரங்களில் நவம்பர் மாதத்தில் இரண்டாவது முறையாகவும் இனப்பெருக்கம் செய்கின்றன.
காப்பு நிலை
''டி. டோரே'' ஒரு அசாதாரண பறவையாகும். மேலும் முதிர்ச்சியடைந்த பறவைகளின் மொத்த எண்ணிக்கை பத்தாயிரத்திற்கும் குறைவாக இருக்கும் என மதிப்பிடப்பட்டுள்ளது. விறகு மற்றும் கரி உற்பத்திக்காக மரங்களை அகற்றுவது மற்றும் விவசாயத்திற்காக மரங்கள் நிறைந்த நிலத்தை அகற்றுவதன் மூலம் பறவைகளின் வாழ்விடங்கள் சீரழிந்து வருவதால், மக்கள்தொகை போக்கு அநேகமாக கீழ்நோக்கி உள்ளது. கால்நடைகள் அதிகமாக மேய்ச்சலால் சில பகுதிகளில் மரங்களின் மீளுருவாக்கம் குறைவாக உள்ளது. இந்த காரணங்களுக்காக, பன்னாட்டு இயற்கை பாதுகாப்புச் சங்கம் இந்த பறவையின் பாதுகாப்பு நிலையை " அச்சுறு நிலையை அண்மித்த இனம்" என மதிப்பிட்டுள்ளது.
வெளி இணைப்புகள்
பகுப்பு:மரங்கொத்திகள்
அம்ருதா பட்கி
அம்ருதா பட்கி (Amruta Patki ; 16 ஆகஸ்ட் 1985) ஒரு இந்திய வடிவழகியும், முன்னாள் அழகு ராணியும் ஆவார். பெமினா மிஸ் இந்தியா 2006 பட்டத்தை வென்றார். பின்னர் பெமினா மிஸ் இந்தியா எர்த் பட்டத்தையும் பெற்றார். மிஸ் எர்த் 2006 போட்டியில் இந்தியாவைப் பிரதிநிதித்துவப்படுத்தினார். அதில் 2006 ஆம் ஆண்டு மிஸ் எர்த் ஏர் பட்டத்தை பெற்று முதல் இரண்டாம் இடத்தைப் பிடித்தார்.
தற்போது,  ஒரு வடிவழகியாகவும், நடிகையாகவும், தொலைக்காட்சி நிகழ்ச்சித் தொகுப்பாளரகவும், சீர்ப்படுத்தும் நிபுணராக பணியாற்றுகிறார். 2010 ஆம் ஆண்டு வெளியான பாலிவுட் திரைப்படமான ஹைட் & சீக் திரைப்படத்தில் அறிமுகமானார். சத்ய சாவித்திரி சத்யவான் ( 2012 ) என்ற மராத்தி திரைப்படத்தில் கதாநாயகியாக நடித்திருந்தார். ரேடியோ மிர்ச்சி மியூசிக் விருதுகள் 2012 இன் போது மராத்தி திரைப்படத்தின் விளம்பரப் பாடலான மதலசா என்ற பாடலுக்கான அறிமுக பாடகியாகவும் இவர் பரிந்துரைக்கப்பட்டார்.
சொந்த வாழ்க்கை
உளவியலில் தனது பட்டப்படிப்பை முடித்தார். மேலும், ஒரு தொழில்முறை ஆலோசகராகவும் பணியாற்றுகிறார். அம்ருதா ஜனவரி 2017 இல் புனேவைச் சேர்ந்த பங்கு தரகர் ஜோதிந்திர கனேகர் என்பவரை மணந்து இப்போது சிங்கப்பூரில் வசிக்கிறார்.
வெளி இணைப்புகள்
பகுப்பு:1985 பிறப்புகள் பகுப்பு:மராத்தியர்கள் பகுப்பு:வாழும் நபர்கள்
தமிழ்ப் பேச்சு எங்கள் உயிர் மூச்சு
தமிழ்ப் பேச்சு எங்கள் உயிர் மூச்சு விஜய் தொலைக்காட்சியில் இடம்பெறும் ஒரு தமிழ் மொழிப் போட்டி நிகழ்ச்சியாகும். தமிழ்நாட்டின் சிறந்த பேச்சாளர்களை அடையாளம் காண்பதே நிகழ்ச்சியின் நோக்கங்களில் ஒன்று. இந்தப் போட்டி சனவரி 2009 முடிவடைந்தது. அரை இறுதிச் சுற்றுக்கு விசயன், அருள் பிரகாச், அபிராமி ஆகியோர் தேர்வு பெற்றனர். இறுதிச் சுற்றுக்கு விசயன், அருள் பிரகாச் ஆகியோர் தேர்வு பெற்றனர். இதில் விசயன் வெற்றி பெற்றார். வன்னியில் ஈழத் தமிழர் படும்பாடு பற்றி விசயன் உணர்ச்சிபூர்வமாக பேசியது இங்கு குறிப்பிடத்தக்கது.
போட்டியின் வெற்றியாளர் ஐந்து இலட்சம் இந்திய ரூபாய்கள் பரிசு பெற்றார்.
இந்தப் போட்டி பல சுற்றுக்களாக நடைபெற்றது:
பெரியசெவலை ஊராட்சி
பெரியசெவலை ஊராட்சி (Periyasevalai Gram Panchayat), தமிழ்நாட்டின் விழுப்புரம் மாவட்டத்தில் உள்ள திருவெண்ணெய்நல்லூர் வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4843 ஆகும். இவர்களில் பெண்கள் 2422 பேரும் ஆண்கள் 2421 பேரும் உள்ளனர்.
தமிழ்ப் பேச்சு எங்கள் உயிர் மூச்சு
இந்தப் போட்டிக்கு நடுவராக "தமிழ்க் கடல்" என்று போற்றப்படுபவரான நெல்லைக் கண்ணனும் வேறு ஒரு தமிழறிஞரும் உள்ளார்கள். நெல்லை கண்ணன் இலக்கிய இலக்கணத் தவறுகளை ஆணித்தரமாக சுட்டிக்காட்டினாலும், அவ்வப்பொழுது தனது கருத்துக்களையும் தீவிரமாக பங்களிப்பாளர்களிடம் முன்வைக்கிறார் என்ற குற்றச்சாட்டும் உண்டு.
பெரியசெவலை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
தமிழ்ப் பேச்சு எங்கள் உயிர் மூச்சு
இந்தப் போட்டி நிகழ்ச்சி, தமிழ்நாட்டிலும் உலகத் தமிழரிடமும் நல்ல வரவேற்பைப் பெற்றுள்ளது.
பெரியசெவலை ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமிழ்ப் பேச்சு எங்கள் உயிர் மூச்சு
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழறிவுப் போட்டித் தொலைக்காட்சி நிகழ்ச்சிகள் பகுப்பு:தமிழ்ப் பேச்சுப் போட்டிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2008 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2009 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
உலக தடகள அமைப்பு
உலக தடகள அமைப்பு (முன்னர்: தடகள விளையாட்டுக் கூட்டமைப்புக்களின் பன்னாட்டுச் சங்கம், International Association of Athletics Federations, ஐஏஏஎஃப்)  தடகள விளையாட்டுக்களை பன்னாட்டளவில் கட்டுப்படுத்தும் ஓர் விளையாட்டு கட்டுப்பாடு அமைப்பாகும். சூலை 17, 1912 அன்று இசுடாக்ஹோமில் 17 நாடுகளின் தேசிய தடகள விளையாட்டுச் சங்கங்கள் ஒன்றுகூடிய முதல் மாநாட்டில்  பன்னாட்டு அமெச்சூர் தடகள விளையாட்டுக் கூட்டமைப்பாக இது உருவானது. அக்டோபர் 1993 முதல் இதன் தலைமை அலுவலகம் மொனாக்கோவிலிருந்து இயங்குகிறது.
மேற்கோள்கள்
பகுப்பு:பன்னாட்டு விளையாட்டு அமைப்புகள்
லைலத்துல் கத்ர்
"நிச்சயமாக நாம் அதை (குர்ஆனை) கண்ணியமிக்க (லைலதுல் கத்ர்) இரவில் இறக்கினோம். மேலும் கண்ணிய மிக்க இரவு என்ன என்பதை உமக்கு அறிவித்தது எது? அதில் மலக்குகளும், (ஜிப்ரீல் எனும்) ஆன்மாவும் தன் இறைவனின் கட்டளையின் படி (நடைபெற வேண்டிய) சகல காரியங்களுடன் இறங்குகின்றனர். சாந்தி (நிலவியிருக்கும்). அது விடியற்காலை உதயமாகும் வரை இருக்கும். (திருக்குர்ஆன் 97 : 1-5)"
திருக்குர்ஆன் அருளப்பட்ட இரவு ஆயிரம் மாதங்களை விட சிறந்தது என்று இங்கே அல்லாஹ் கூறுகிறான். மேலே நாம் குறிப்பிட்ட வசனத்தில் ரமளான் மாதத்தில்தான் திருக்குர்ஆன் அருளப்பட்டது எனவும் இறைவன் கூறுகிறான். அந்த ஓர் இரவு நிச்சயம் ரமளான் மாதத்தில் தான் அமைந்துள்ளது என்பதை இதிலிருந்து அறியலாம்.
அந்த இரவு ரமளானின் கடைசிப் பத்து நாட்களில் வரும் ஒற்றையான இரவுகளில் (21,23,25,27 மற்றும் 29வது இரவுகளில் )அமைந்திருக்கும் என்று முஹம்மது நபி(ஸல்) அவர்கள் அறிவுறுத்தியுள்ளார்கள். அவ்விரவில் பாக்கியமும், அதிக நன்மையும், சிறப்பும் இருப்பதால் இந்த இரவு அருள்பாலிக்கப்பட்ட இரவு என்று அல்லாஹ் அல் குர்ஆனில் சிறப்பித்துக் கூறுகினறான். அந்த இரவில் மலக்குகள் நன்மைகள், அருட்பாக்கியங்கள், சிறப்புகள் ஆகியவற்றைக் கொண்டு பூமியில் இறங்குகின்றார்கள். அந்தச் சிறப்பு வைகறை உதயமாகும் வரையிலும் இருக்கும் என்று அருள்மறையாம் திருமறை குர்ஆன் சான்று பகர்கின்றது.
லைலத்துர் கத்ர் என்பது 27 வது இரவு மட்டுமே என்கின்ற தவறான கருத்து இந்தியத் துணைக்கண்டத்திலும் இன்னும் சில நாடுகளிலும் பரவலாக நிலவுகிறது. இந்த கருத்து தவறு என்பதை உணர்ந்து கொள்ள, இதனைப் பற்றிய ஹதீஸ்:
''எனக்கு லைலத்துல் கத்ர் இரவு காண்பிக்கப்பட்டது. பின்னர் அது எனக்கு மறக்கடிக்கப்பட்டுவிட்டது. எனவே நீங்கள் கடைசி பத்து நாட்களின் ஒற்றைப்படை இரவுகளில் அதை தேடுங்கள்! அறிவிப்பவர்: உபாதா பின் ஸாமித்(ரலி) நூல்கள்: புகாரி, முஸ்லிம்
மேற்கோள்கள்
பகுப்பு:இசுலாம்
அடி அண்ணாமலை
அடி அண்ணாமலை  ( இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தில் இருக்கும் ஒரு கிராமம் ஆகும்.
மேற்கோள்கள்
பகுப்பு:திருவண்ணாமலை நகர விரிவாக்கப் பகுதிகள் பகுப்பு:திருவண்ணாமலை மாவட்டத்திலுள்ள கிராமங்கள்
பொட்டணம் ஊராட்சி
பொட்டணம் ஊராட்சி (Pottanam Gram Panchayat), தமிழ்நாட்டின் நாமக்கல் மாவட்டத்தில் உள்ள சேந்தமங்கலம் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இரிங்கெல்மான் அளவுகோல்
இரிங்கெல்மான் அளவுகோல் (Ringelmann scale) புகையின் தோற்ற அடர்த்தியை அளக்க உதவும் ஓர் அளவு கோலாகும். 1888 ஆம் ஆண்டு பாரிசு நகரைச் சேர்ந்த மேக்சிமிலியன் இரிங்கெல்மான் இந்த அளவு கோலை உருவாக்கினார். வெண்மையான மேற்பரப்பின் மீது வலையிணைப்பாக அமைந்துள்ள கருப்புக் கோடுகளைப் பயன்படுத்தி அடர்த்தியின் ஐந்து நிலைகளை இவ்வளவுகோல் வழியாக உய்த்துணரமுடியும். தொலைவிலிருந்து பார்க்கும் போது நன்கு அறியப்பட்ட சாம்பல் நிறத்தின் பல்வேறு நிலைகளுடன் இவற்றை இரண்டறக்கலந்து காணமுடியும். இதற்காக உறுதி செய்யப்பட்ட வரைபடம் எதுவும் உருவாக்கப்படவில்லை. ஆனால், இரிங்கெல்மான் இதற்கென தனியாக ஒரு குறியீட்டு முறையை வழங்கியுள்ளார். வெண்மை நிறம் புகை அளவை 0 எனக் குறிக்கிறது. 1 மில்லி மீட்டர், 2.3 மில்லி மீட்டர், 3.7 மில்லி மீட்டர், 5.5 மில்லிமீட்டர் அகல கோடுகளில் வரையப்பட்டுள்ள 10 மில்லிமீட்டர் அளவுள்ள சதுரவலையிணைப்புகள் புகையின் அளவை முறையே 1 முதல் 4 வரையில் அளவிட உதவுகிறது. முழுமையான் கருப்பு நிறம் புகையின் அளவை 5 எனக்காட்டுகிறது. அமெரிக்காவின் சுரங்கச் செயலகம் 1967 ஆம் ஆண்டு சுற்றறிக்கை எண் 8333 இல் ஒரு பிரபலமான குறியீட்டு முறையை வெளியிட்டது. இரிங்கெல்மானின் குறியீட்டு முறையை பிரித்தானியதர அளவீட்டு நிறுவனம் சற்று நவீனமாக மேம்படுத்தியது. இதன்மூலம் பெறப்பட்ட தரவுகள் உறுதியான எல்லைகளைக் கொண்டிருந்தது. புகையின் கருமையான தோற்றம், வெளிவிடப்படும் கழிவில் உள்ள குறிப்பிட்ட ஒரு பொருளின் அடர்த்தியையும் அளவையும் அடிப்படையாகக் கொண்டது என அறியப்பட்டது. நோக்கரின் பார்வையுடன் சூரிய ஒளியின் திசை போன்ற இயற்கையான வெளிச்ச நிபந்தனைகள் கணக்கில் கொள்ளப்பட்டு புகையின் உட்கூறுகளை அறியமுடிந்தது. வரைதாளின் வெண்மையும் பயன்படுத்தும் மையின் கருமை முதலிய அம்சங்களும் கவனிக்கப்பட்டன.
இவ்வளவு கோலைப் பயன்படுத்தும்போது, அதிகபட்ச ஒளிபுகா நிலையில் இருந்து நோக்கர் அளவுகோலின் இறகை பார்த்து இரின்கெல்மான் எண் அளவை உறுதி செய்கிறார். இரிங்கெல்மான் 0, 1, 2, 3, 4 மற்றும் 5 என்ற எண்கள் முறையே ஒளிபுகாத்தன்மை அளவுகள் 0, 20, 40, 60, 80 மற்றும் 100 ஆகிய அளவுகளுக்குச் சமமானதாகக் கொள்ளப்படுகிறது
மேற்கோள்கள்
.
பகுப்பு:அளவை
மாங்கனீசு(II) குளோரைடு
மாங்கனீசு(II) குளோரைடு (Manganese(II) chloride)  MnCl2(H2O)x என்ற பொதுவான மூலக்கூறு வாய்ப்பாட்டை உடைய சேர்மங்களின் தொடரைக் குறிக்கிறது. இதில் x மதிப்பானது 0, 2, அல்லது 4 ஆக இருக்கலாம். டெட்ராஐதரேட்டானது "மாங்கனீசு(II) குளோரைடின்" மிகப் பொதுவான வடிவமாக உள்ளது. டெட்ராஐதரேட்டின் மூலக்கூறு வாயப்பாடானது MnCl2·4H2O ஆகும். நீரற்ற வடிவம் மற்றும் டைஐதரேட்டு வடிவம்   MnCl2·2H2O ஆகியவையும் கூட அறியப்பட்டவையாகும். பல Mn(II) சேர்மங்களைப் போல, இந்த உப்புக்கள் இளஞ்சிவப்பு நிறத்தைக் கொண்டவையாக உள்ளன. வெளிர் நிறங்கள் இடைநிலை உலோக அணைவுச் சேர்மங்களில் காணப்படும் மீசுழற்சி  d5 அமைப்பின் பண்பாகும்
தயாரிப்பு
மாங்கனீசு குளோரைடானது மாங்கனீசு(IV) ஆக்சைடை அடர் ஐதரோகுளோரிக் அமிலத்துடன் வினைப்படுத்துவதால் பெறப்படுகிறது. இந்த வினையானது முன்னர் குளோரினின் தயாரிப்பிற்குப் பயன்படுத்தப்பட்டு வந்தது. இந்த முறையில் கிடைக்கும் கரைசலைக் கவனமாக  மாங்கனீசு கார்பனேட்டுடன் (MnCO3) நடுநிலையாக்கலை நிகழ்த்துவதன் மூலமாக மாங்கனீசு டைஆக்சைடின் பொதுவான மாசுகளான இரும்பின் உப்புக்களைத் தெரிவு செய்து  வீழ்படிவாக்கலாம். இடது|thumb|187x187px|நீரற்ற மாங்கனீசு குளோரைடின் மாதிரி ஆய்வகத்தில், மாங்கனீசு குளோரைடானது மாங்கனீசு உலோகத்துடன் அல்லது மாங்கனீசு கார்பனேட்டுடன் ஐதரோகுளோரிக் அமிலத்துடன் வினைப்படுத்துவதன் மூலம் தயாரிக்கப்படுகிறது.
ரோஜர் ஃபின்னி
வெளி இணைப்பு
ரோஜர் ஃபின்னி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 8 2011.
மாங்கனீசு(II) குளோரைடு
அமைப்பு
நீரற்ற மாங்கனீசு குளோரைடு (MnCl2), படலங்களை உடைய காட்மியம் குளோரைடு-போன்ற அமைப்பினைக் கொண்டுள்ளது. டெட்ராஐதரேட்டு எண்முகி  ஒரு பக்க-Mn(H2O)4Cl2 மூலக்கூறுகளைக் கொண்டுள்ளது. சிற்றுறுதியான சமநிலையை உடைய மறுபக்க மாற்றியமும் காணப்படுகிறது. டைஐதரேட்டு MnCl2(H2O)2  ஒரு அணைவுப் பலபடியாக உள்ளது. ஒவ்வொரு Mn மைய அணுவும் நான்கு (இரட்டைப் பாலமாக இணைக்கும்) குளோரைடு ஈனிகளுடன்  இணைக்கப்பட்டுள்ளது. எண்முகியானது ஓரிணை ஒன்றுக்கொன்று மறுபக்க மாற்றியமாக அமையும் நீர் ஈனிகளால் முழுமையடைகிறது. இடது|thumb|220x220px|MnCl2(H2O)2 படிகத்தின் துணை அலகு.
ரோஜர் ஃபின்னி
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1960 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:வாழும் நபர்கள்
மாங்கனீசு(II) குளோரைடு
வேதிப்பண்புகள்
இச்சேர்மம் ஒரு வலிமை குறைந்த லுாயி அமிலமாகும். இது குளோரைடு அயனிகளுடன் வினைபுரிந்து பின்வரும் அயனிகளை [MnCl3]−, [MnCl4]2 −, and [MnCl6]4 − .உடைய திண்மச் சேர்மங்களின் தொடரைத் தருகின்றன. [MnCl3]− மற்றும் [MnCl4]2 −  ஆகிய இரண்டுமே பலபடி த்தன்மை உடையவை ஆகும்.
ஒரு வகை கரிம ஈனிகளுடனான வினையில், மாங்கனீசு(II) காற்றில் ஆக்சிசனேற்றம் அடைந்து Mn(III) அணைவுச்சேர்மங்களைத் தருகிறது. உதாரணமாக [Mn(EDTA)]−, [Mn(cyanide|CN)6]3 −, மற்றும் [Mn(acetylacetonate)3]. Ph3P ஒரு நிலையற்ற 2:1 கூட்டுப்பொருளை உருவாக்குகிறது: நீரற்ற மாங்கனீசு(II) குளோரைடானது பலவித மாங்கனீசு சேர்மங்களுக்கான தொகுப்பு முறைக்கு தொடக்கப்புள்ளியாக இருக்கிறது. உதாரணமாக, மாங்கனோசீனானது MnCl2 உடன் டெட்ராஐதரோபியூரானில் கரைக்கப்பட்ட சோடியம் சைக்ளோபென்டாடையீனைடு கரைசலுடன் வினைபுரிவதால் கிடைக்கிறது,
பயன்பாடுகள்
மாங்கனீசு குளோரைடானது முதன்மையாக, உலர் மின்கல அடுக்குகளின் உற்பத்தியில் பயன்படுகிறது. இது இடிப்பு எதிர்பொருளான மெதில்சைக்ளோபென்டாடையீனைல் மாங்கனீசு டிரைகார்போனைல் சேர்மத்தின் முன்னோடிச் சேர்மமாகவும் உள்ளது.
முன்னெச்சரிக்கை
நீண்ட காலத்திற்கு மாங்கனீசு துகள்கள் அல்லது மாங்கனீசு புகைக்கு வெளிப்படுத்தப்படுவதால், மாங்கனீசம், அல்லது மாங்கனீசு நச்சுக்கு உள்ளாகலாம்.
ஆம்பூர் வட்டம்
ஆம்பூர் வட்டம், தமிழ்நாட்டின் திருப்பத்தூர் மாவட்டத்தில் உள்ள 4 வட்டங்களில் ஒன்றாகும். இந்த வட்டத்தின் தலைமையகமாக ஆம்பூர் நகரம் உள்ளது. இந்த வட்டத்தின் கீழ் 77 வருவாய் கிராமங்கள் உள்ளன. இதன் வட்டாட்சியர் அலுவலகம் (தாலுகா அலுவலகம்) கன்னிகாபுரத்தில் உள்ளது.
மக்கள்தொகை பரம்பல்
2011ஆம் ஆண்டின் மக்கள்தொகை கணக்கெடுப்பின் படி, ஆம்பூர் வட்டத்தின் மொத்த மக்கள்தொகை 3,26,211 ஆகும். எழுத்தறிவு 80.43% ஆகவும்; பாலின விகிதம் ஆயிரம் ஆண்களுக்கு 1,026 பெண்கள் வீதம் உள்ளனர்.
மேற்கோள்கள்
பகுப்பு:திருப்பத்தூர் மாவட்ட வட்டங்கள் பகுப்பு:திருப்பத்தூர் மாவட்டம்
ரொனால்டோ
ரொனால்டோ லூயிஸ் நசாரியோ டே லிமா (பிறப்பு: 22 செப்டம்பர் 1976), பரவலாக ரொனால்டோ (Ronaldo) என அழைக்கப்படுகிறார், இவர் பிரேசிலைச் சேர்ந்த முழுநேரக் காற்பந்தாட்ட வீரர் ஆவார். காம்பியோநாடோ பிரேசிலேயிரோ கிளப் கொரிந்தியர்கள் அணிக்காக விளையாடினார்.
பெரும்பாலான காற்பந்தாட்ட ரசிகர்கள், வீரர்கள் மற்றும் மேலாளர்களால் காற்பந்தாட்ட வரலாற்றில் மிகப்பெரிய அதிரடி வீரராகக் கருதப்படுகின்றார், குறிப்பாக பார்செலோனாவில் நடைபெற்ற 96/97 பருவத்திற்கு பின்னர், பலராலும் அதற்கு முன்பு காற்பந்தாட்டம் பருவத்தில் அறியப்படாத வகையில் மிகச்சிறப்பாக விளையாடியதாக கருதப்பட்டார். பந்தை நுணுக்கமாகக் கையாண்டு எதிராளிகளை எதிர்கொண்டு நிறைவு செய்யும் அவரது திறன் மற்றும் பலமுறை அவர் காயங்களிலிருந்து மீண்டு வந்தது போன்றவற்றால் உலகளவில் கால்பந்து ரசிகர்களால் ஈர்க்கப்பட்டார். , காகா மற்றும் அலேக்சன்றே படோ போன்ற பல நவீன காற்பந்து வீரர்கள் இவரை முன்மாதிரியாகக் கருதுகிறார்கள். ஆடுகளத்தில் ஃபுட்சல் மற்றும் தெருக்காற்பந்தாட்டம் விளையாடும் திறன்களைப் பிரபலப்படுத்திய முதல் மிகப்பெரிய காற்பந்தாட்ட நட்சத்திரங்களில் ஒருவராகவும் ரெனால்டோ இருந்தார். மேலும் உலகளவில் விளம்பரதாரர்களுக்கு காற்பந்தாட்டத்தில் ஆர்வம் ஏற்படுவதற்கு முக்கிய காரணமாக இருந்தார், குறிப்பாக அதற்கு முன்னதாகக் கூடைப்பந்து விளையாட்டிலேயே முக்கியமாகக் கவனத்தைச் செலுத்தி வந்த நைக் நிறுவனம் iவருடன் ஒப்பந்தம் ஏற்படுத்திக்கொண்டது.
ரொனால்டோ 1996, 1997 மற்றும் 2002 ஆகிய மூன்று ஆண்டுகளில் அந்தந்த ஆண்டின் சிறந்த விளையாட்டு வீரருக்கான பிபா விருதை வென்றார், இவர் பிரெஞ்சு ஜாம்பவான் ஜினெடைன் ஜிடேன் அவர்களுடன் இணைந்து இவ்விருதை மூன்று முறை வென்ற இருவரில் ஒருவராக உள்ளார்.
சாதனைகள்
1993 இல், ஏற்கனவே வெற்றிகரமான கிளப்பாக இருந்த க்ரூசெயிரோ கிளப்பிற்காக விளையாண்டதன் மூலம் ரொனால்டோ தனது முழுநேர காற்பந்தாட்ட வாழ்க்கையைத் தொடங்கினார். க்ரூசெயிரோவுடனான அவரது முதல் ஆண்டான ஒரே ஆண்டில் அவர் 14 போட்டிகளில் 12 கோல்கள் சேர்த்தார், அதுவே அவர்களை முன்னிலைப் பெறவைத்து அவர்களின் முதல் கோப்பா டு பிரேசில் சாம்பியன்ஷிப்பை வெல்ல வழிவகுத்தது. க்ருசெய்ரோவிற்குப் பிறகு, அவர் 1994 இல் டச்சு கால்பந்து அணியான PSV உடன் கையெழுத்திட்டார். 1996 இல், ரொனால்டோ டச்சுக் கோப்பையை வெல்வதற்கு PSV அணிக்கு உதவிகரமாக இருந்தார், அந்த ஆண்டே அந்த அணியுடனான அவரது இறுதி ஆண்டாகும். FC பார்சலோனா, இண்டர்நேசனல், ரியல் மேட்ரிட் மற்றும் மிலன் ஆகியவற்றுக்காகவும் ரொனால்டோ விளையாடியுள்ளார். G-14 கிளப்புகள் என்றழைக்கப்படும் 5 கிளப்புகளில் விளையாடிய நான்கு வீரர்களில் ரொனால்டோவும் ஒருவர்.
ரொனால்டோ பிரேசில் அணிக்காக தன்னை ஒரு தேசிய கால்பந்து வீரராகவும் நிலைநிறுத்தினார். அவர் 97 சர்வதேச போட்டிகளில் விளையாடி, 62 கோல்களை சேர்த்துள்ளார், அவற்றில் 15 கோல்கள் பிரேசிலியன் தேசிய சாதனைகளில் அடங்கவில்லை. அவர் 1994 மற்றும் 2002 ஆண்டுகளில் உலகக் கோப்பையை வென்ற பிரேசில் அணியில் இடம்பெற்றிந்தார். 2006 உலகக் கோப்பையின் போது, ரொனால்டோ அவரது பதினைந்தாவது கோலை நிறைவு செய்ததன் மூலம் உலகக்கோப்பை வரலாற்றில் அதிகமான கோல் சேர்த்த வீரர் என்ற பெருமையைப் பெற்றார், அதற்கு முன்பு கெர்ட் மிர்லர் 14 கோல்களைச் சேர்த்திருந்ததே சாதனையாக இருந்தது.